L 174/40
MT
Il-Ġurnal Uffiċjali tal-Unjoni Ewropea
7.7.2023
5.2.
It-Tassonomija bħala għodda ta’ tranżizzjoni
It-Tassonomija tippermetti lill-impriżi jagħmlu tranżizzjoni billi gradwalment iżidu s-sehem tagħhom ta’ attivitajiet ambjentalment sostenibbli minħabba li tiddefinixxi l-attivitajiet ekonomiċi ambjentalment sostenibbli, u mhux l-impriżi.
L-Illustrazzjoni 5 turi kif impriża tista’ gradwalment tagħmel it-tranżizzjoni tal-attivitajiet tagħha, hawnhekk l-attivitajiet imwettqa fil-fabbriki, u tinvesti fit-titjib tagħhom biex iżżid is-sehem ta’ attivitajiet ekoloġiċi fil-futur.
Pjanijiet ta’ tranżizzjoni bbażati fuq l-attività jistgħu jkunu l-parti ewlenija ta’ strateġija ta’ tranżizzjoni fil-livell talentità.
5.3.
Għażliet għall-użu tat-Tassonomija biex jiġu speċifikati l-ħtiġijiet ta’ finanzjament tat-tranżizzjoni
L-impriżi jistgħu jużaw it-Tassonomija biex jiddefinixxu l-ħtiġijiet ta’ finanzjament tat-tranżizzjoni tagħhom fil-livell tal-attività.
It-Tassonomija ma tippreskrivi l-iskeda ta’ żmien sa meta impriża jenħtieġ li tallinja l-attivitajiet tagħha mal-ebda wieħed mill-kriterji tagħha.
Minflok, tħalli flessibbiltà lill-atturi tas-suq biex jużaw l-iskedi ta’ żmien tal-perkorsi ta’ tranżizzjoni bbażati fuq ix-xjenza tagħhom stess.
L-impriżi jistgħu jagħmlu referenza għall-kriterji tat-tassonomija fl-istabbiliment tal-miri klimatiċi u ambjentali tagħhom u meta dawk il-miri jkunu allinjati mat-tranżizzjoni, u l-kisba tagħhom tkun kredibbli, ikunu jistgħu jiġbru finanzjament ta’ tranżizzjoni għall-implimentazzjoni tagħhom.
L-Illustrazzjoni 6 turi kif it-Tassonomija tista’ tintuża għal dan l-għan, billi tipprovdi għażliet li jistgħu jiġu kkunsidrati f’sekwenza partikolari, meta titqies l-ewwel il-fattibbiltà tal-għażliet l-aktar ambizzjużi.